

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.195

(protokols Nr.5, 37.p.)

**Par atbalsta sniegšanu politiski represēto personu salidojumam**

Priekuļu novada dome izskata Biedrības “Latvijas politiski represēto apvienība” 2019. gada 02. maija iesniegumu (reģ. Nr.3-4/2019-2860), kurā lūgts pašvaldības atbalsts Priekuļu novadā dzīvojošo politiski represēto personu dalības maksājumam 70.00 EUR (septiņdesmit eiro) apmērā visu Latvijas politiski represēto personu salidojuma organizēšanas izdevumu segšanai un palīdzību transporta nodrošināšanai represēto personu nokļūšanai Ikšķilē pēc vietējās Politiski represēto nodaļas vajadzībām.

Pamatojoties uz likuma „Par pašvaldībām” 12.pantu, 14.panta otrās daļas 6.punktu, 21.panta pirmās daļas 27. punktu, likuma “Par pašvaldības budžetiem” 29.pantu un Priekuļu novada domes Finanšu komitejas 2019. gada 20. maija lēmumu (prot. Nr.5), atklāti balsojot: PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Atbalstīt Biedrības “Latvijas politiski represēto apvienība” lūgumu par atbalsta sniegšanu Priekuļu novadā dzīvojošo politiski represēto personu dalības maksājumam 70.00 euro apmērā no Priekuļu novada pašvaldības 2019.budzēta neparedzētiem gadījumiem, visu Latvijas politiski represēto personu salidojuma organizēšanas izdevumu segšanai;
2. Nodrošināt transportu represēto personu nokļūšanai uz salidojumu Ikšķilē, pēc vietējās Politiski represēto nodaļas vajadzības;
3. Uzdot Attīstības nodaļas vadītājai V. Lapselei sniegt atbildi par pieņemto lēmumu Biedrībai “Latvijas politiski represēto apvienība”;
4. Atbildīgo par lēmuma izpildi noteikt Priekuļu novada pašvaldības izpilddirektoru F. Puņeiko;
5. Lēmuma izpildes kontrole finanšu jautājumos Finanšu nodaļai (vadītāja I.Rumba).

Domes priekšsēdētāja (paraksts) Elīna Stapulone